OpenLLM-France/wikimedia huggingface dataset:
# Alberto Ibáñez Mezquita

Alberto Ibáñez Mezquita (Vila-real, 1991) és un polític valencià, des de 2022 coportaveu d'Iniciativa del Poble Valencià (IdPV), partit integrat en la coalició Compromís, i diputat al Congrés espanyol en la XV Legislatura.
Ibáñez compta amb estudis en Ciències Polítiques per la Universitat de València i d'Educació Social per la Universitat Oberta de Catalunya, cap d'ells finalitzats. Inicia la seua trajectòria política com a regidor a l'Ajuntament de Vila-real (la Plana Baixa) de 2011 a 2015 com a responsable de l'àrea de cultura del govern municipal presidit pel socialista José Benlloch mercé al pacte entre el PSPV i Compromís. Alberto Ibáñez fa el salt a la Generalitat Valenciana l'any 2015 quan la vicepresidenta i consellera d'Igualtat Mónica Oltra el nomena Secretari Autonòmic d’Inclusió fins a l'any 2019 i després Secretari Autonòmic d'Igualtat i Diversitat fins a l'any 2020.
En clau interna de partit, Ibáñez és portaveu d'IdPV des del congrés de 2022 juntament amb Aitana Mas.
Va ser elegit diputat al Congrés espanyol per la circumscripció de València a les eleccions generals de 2023 en les quals Compromís va concórrer en coalició amb la plataforma Sumar, així com Esquerra Unida i Podem, sota la marca Compromís-Sumar.

## Referències

* ↑ «Ibáñez, primer vila-realenc al Congrés | Diari Vila-real», 24-07-2023. [Consulta: 17 setembre 2023].
* ↑ Peraita, Violeta. «Alberto Ibáñez será el número dos de Sumar al Congreso» (en castellà), 15-06-2023. [Consulta: 17 setembre 2023].
* ↑ S.L, EDICIONES PLAZA. «Aitana Mas y Alberto Ibáñez, nuevos portavoces de Iniciativa-Compromís» (en castellà). [Consulta: 17 setembre 2023].
# José Iranzo Presencia

José Iranzo Presencia (Ontinyent, 10 de febrer de 1833 - València, 1905) fou un advocat i polític valencià, diputat a les Corts Espanyoles durant la restauració borbònica.

## Biografia

Pertanyia a una família de burgesos terratinents, estudià als escolapis de València i es llicencià en dret a la Universitat de València el 1856, alhora que feia alguns escrits en valencià com a deixeble de Vicent Boix i Ricarte. També es va unir a la Unió Liberal i el 1866 es casà amb la filla de Manuel Benedito Calzada.
Fou membre de la Junta del Col·legi d'Advocats de València i donà suport la revolució de 1868. Aleshores ingressà en el Partit Constitucional i fou membre de la Diputació de València el 1874 i el 1878 pel districte del Mercat de València. El 1873 fou vocal de la Junta del Port de València. Ja membre del Partit Liberal Fusionista, fou diputat pel districte d'Albaida a les eleccions generals espanyoles de 1881 i 1886. El 1885 fou nomenat alcalde de València, però hagué de renunciar per a poder ocupar l'escó.
El 1890 presidí el Cercle Liberal de València, fou membre de la Reial Acadèmia de Belles Arts de Sant Carles i conseller de la sucursal del Banc d'Espanya a València. Fou senador per la província de València el 1894-1896. El 1898 va patir una apoplexia que l'obliga a retirar-se de la política. Fou pare de Manuel Iranzo Benedito

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.284. ISBN 9788495484802.
* Fitxa del Congrés dels Diputats (castellà)
* Fitxa del Senat
# Centre Interreligiós de Barcelona

El Centre Interreligiòs de Barcelona (CIB) és un servei de l'Ajuntament de Barcelona que treballa per afavorir la convivència entre les diverses expressions religioses de la ciutat. Unescocat gestiona aquest servei que depèn de la regidoria de drets civils de l'Ajuntament de Barcelona. Entre les tasques que desenvolupa defensa la llibertat de consciència i religió, fa tasques de mediació entre situacions de tensió, intervé en casos de llocs de culte no plenament regularitzats i ofereix assessorament a les comunitats religioses. Té la seu al número 958 de la Gran Via de Barcelona.
Un estudi que publicà l'entitat el 2009 indicava que a Barcelona hi havia 141 esglésies catòliques (el 40% dels llocs de culte), seguides per 119 esglésies protestants i evangèliques, 18 salons del Regne dels testimonis de Jehovà, 16 oratoris per als cultes islàmics, vuit esglésies ortodoxes, quatre de l'església adventista del Setè Dia i cinc sinagogues jueves.

## Referències

* 1 2 3 4 «El Centre Interreligiós, un model a seguir per a la integració dimmigrants». La xarxa, 01-06-2006 [Consulta: 30 juliol 2014].
* ↑ «Barcelona, ciutat multireligiosa». 324, 04-01-2009 [Consulta: 30 juliol 2014].

## Enllaços externs

* Web del CIB (castellà)
# Federal de Spix

El federal de Spix (Agelaioides fringillarius) és un ocell de la família dels ictèrids (Icteridae).

## Hàbitat i distribució

Habita la seva del nord-est del Brasil

## Referències

* ↑ «Federal de Spix». Cercaterm. TERMCAT, Centre de Terminologia. Rev. 20/01/2023(català)
# Sedco Hills

Sedco Hills és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.078 habitants.

## Demografia

Segons el cens del 2000, Sedco Hills tenia 3.078 habitants, 1.036 habitatges, i 735 famílies. La densitat de població era de 729,1 habitants/km².
Dels 1.036 habitatges en un 35,4% hi vivien nens de menys de 18 anys, en un 50,4% hi vivien parelles casades, en un 13,9% dones solteres, i en un 29% no eren unitats familiars. En el 22,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,48.
Per edats la població es repartia de la següent manera: un 30,1% tenia menys de 18 anys, un 8,7% entre 18 i 24, un 26,7% entre 25 i 44, un 19,4% de 45 a 60 i un 15% 65 anys o més.
L'edat mediana era de 34 anys. Per cada 100 dones de 18 o més anys hi havia 91,8 homes.
La renda mediana per habitatge era de 28.766 $ i la renda mediana per família de 35.481 $. Els homes tenien una renda mediana de 32.679 $ mentre que les dones 19.375 $. La renda per capita de la població era de 13.101 $. Entorn del 16,7% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sedco Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Sedco Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Alberto II Pio de Savoia

Alberto II Pio "il Vecchio" era fill de Marco I Pio, senyor de Carpi, que el va associar al govern el 1418 i va succeir al seu pare el 1428 associat amb els seus germans Giberto II Pio i Galasso II Pio.
Fou el primer a usar el cognom Pio da Savoia per concessió del duc Lluís I de Savoia del 27 de gener de 1450.
Es va casar dues vegades: primer amb Camilla Contrari i després amb Agnese del Carretto, filla de Galeotto I marquès de Finale, i del primer enllaç va tenir tres fills (cap del segon): Lionello I Pio, Angelo (assassinat a Bolonya el 7 de juny de 1451) i Maddalena.
Va morir a Carpi el 1464.

## Bibliografia

* Ori, Anna Maria. «Pio». Enciclopedia Treccani. Roma: Istituto della Enciclopedia Italiana.
# Atanzón

Atanzón és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 113 | 110 | 91 | 105 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Itur-Mer

Itur-Mer fou una deïtat sumèria. El seu nom estava format per un suport del nom de la deïtat del temps babilònia Mer, i vol dir "Mer ha tornat". Literalment mer (o wer) vol dir pluja o turmenta de pluja. Fou especialment adorada a Mari, ciutat/regne de la qual era deïtat tutelar o patrona. Mari derivava de Mer.

## Referències

* ↑ Green, Alberto Ravinell Whitney. The Storm-god in the Ancient Near East (en anglès). Eisenbrauns, 2003, p. 62-63. ISBN 1575060698.
# Centre Island

Centre Island és una població dels Estats Units a l'estat de Nova York. Segons el cens del 2000 tenia 444 habitants.

## Demografia

Segons el cens del 2000, Centre Island tenia 444 habitants, 174 habitatges, i 128 famílies. La densitat de població era de 153,1 habitants/km².
Dels 174 habitatges en un 29,9% hi vivien nens de menys de 18 anys, en un 63,2% hi vivien parelles casades, en un 6,9% dones solteres, i en un 25,9% no eren unitats familiars. En el 19,5% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,93.
Per edats la població es repartia de la següent manera: un 20,9% tenia menys de 18 anys, un 3,8% entre 18 i 24, un 27,7% entre 25 i 44, un 31,1% de 45 a 60 i un 16,4% 65 anys o més.
L'edat mediana era de 43 anys. Per cada 100 dones de 18 o més anys hi havia 105,3 homes.
La renda mediana per habitatge era de 117.848 $ i la renda mediana per família de 115.972 $. Els homes tenien una renda mediana de 100.000 $ mentre que les dones 40.000 $. La renda per capita de la població era de 96.674 $. Entorn del 6% de les famílies i el 12,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centre Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Centre Island». American Fact Finder. Oficina del Cens dels Estats Units, 12-01-2010.
# Fazlallah al-Hurufi al-Astarabadi

Fazlallah al-Hurufi al-Astarabadi o Naimi Fażlu l-Lāh Astar-Ābādī (en persa: فضلالله استرآبادی), també conegut com a Naimi Fażlullāh Tabrīzī Astarābādī Ḥurūfī, fou un filòsof i religiós iranià, fundador de la confraria sufí coneguda com a hurufisme (hurufiyya). Va néixer vers 1340 a Astarabad. Després de caure en tràngol, va escriure unes obres en persa astarabadi, en especial el Javidan-namah (Llibre etern); altres obres foren el Nawm-namah que explica els seus somnis; i el Arsh-namah (escrit en persa estàndard) que és un recull de poesia. Les revelacions que deia tenir i altres circumstàncies van fer que fos anomenat pels seus adeptes com sahib-i ta'vil (mestre de la interpretació esotèrica). Va estar a Isfahan i entre 1360 i 1365 a Sabzawar amb els sabardars, retornant a Isfahan, i més tard a Tabriz. Vers 1394/1395 fou capturat i empresonat a Alinja, prop de Nakhitxevan, i fou condemnat per heretge pels caps religiosos, sen executat per orde de Miran Shah, el fill de Tamerlà.

## Bibliografia

* H. Algar, "Astarabadi, FAŻLALLĀH" a Encyclopaedia Iranica
# Senyor Popo

El senyor Popo (ミ ス タ ー ・ ポ Mis, Misutā Popo) és un personatge fictici del manga i l'anime Bola de Drac, creat per Akira Toriyama el 1984. És l’ajudant de Kamisama, el déu de la terra de Son Goku, i s’encarrega de servir els visitants. A la sèrie, entrena Son Goku en arts marcials i li ensenya la Sala de l'Esperit del Temps. Es caracteritza per ser un home gros amb la pell negra i els llavis vermells vestit amb roba pròpia de la cultura àrab; no té nas i els seus ulls són rodons i petits.

## Referències

* ↑ Olivares, Edgar. «Mr. Popo originalmente iba a ser un pollo mutante» (en castellà), 22-07-2020. Arxivat de l'original el 3 febrer 2021. [Consulta: 30 gener 2021].
* ↑ Toriyama, Akira. 30th Anniversary ドラゴンボール超史集: SUPER HISTORY BOOK. Bandai Namco Entertainment, 2016. ISBN 978-4087925050.
* ↑ Sebastian, Jemima. «Dragon Ball: Mr. Popo alguna vez tuvo la piel azul y no sólo en el anime» (en castellà), 05-10-2020. Arxivat de l'original el 1 desembre 2020. [Consulta: 29 gener 2021].
* ↑ «What Black Anime Fans Can Teach Us About Race in America», 05-08-2015. Arxivat de l'original el 8 agost 2020. [Consulta: 24 octubre 2018].

## Vegeu també

* Llista de personatges de Bola de Drac
# Alamo (Tennessee)

Alamo és una població dels Estats Units a l'estat de Tennessee. Segons el cens del 2000 tenia 2.392 habitants.

## Demografia

Segons el cens del 2000, Alamo tenia 2.392 habitants, 945 habitatges, i 605 famílies. La densitat de població era de 429,6 habitants/km².
Dels 945 habitatges en un 28,7% hi vivien nens de menys de 18 anys, en un 45% hi vivien parelles casades, en un 16,1% dones solteres, i en un 35,9% no eren unitats familiars. En el 33,3% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,8% tenia menys de 18 anys, un 8,1% entre 18 i 24, un 25,9% entre 25 i 44, un 20,2% de 45 a 60 i un 22% 65 anys o més.
L'edat mediana era de 39 anys. Per cada 100 dones de 18 o més anys hi havia 79,5 homes.
La renda mediana per habitatge era de 25.750 $ i la renda mediana per família de 38.295 $. Els homes tenien una renda mediana de 26.167 $ mentre que les dones 21.650 $. La renda per capita de la població era de 14.146 $. Entorn del 16,1% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alamo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Alamo». American Fact Finder. Oficina del Cens dels Estats Units, 12-01-2010.
# Arielulus torquatus

Arielulus torquatus és una espècie de ratpenat de la família dels vespertiliònids. És endèmic de Taiwan. El seu hàbitat natural són els boscos de terres altes. Està amenaçat per la desforestació relacionada amb la construcció d'infraestructures i l'agricultura a gran escala.

## Referències

* ↑ Smith, A. T.; Johnston, C. H.; Csorba, G.. Arielulus torquatus. UICN 2008. Llista Vermella d'espècies amenaçades de la UICN, edició 2008, consultada el 18 novembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# José Iranzo Bielsa

José Iranzo Bielsa (Andorra, Aragó, 20 d'octubre de 1915 - 22 de novembre de 2016) va ser un pastor i cantant de jota aragonesa conegut com a Pastor d'Andorra. Tenia altres sobrenoms com Tracaletas o El Militar.

## Biografia

Fill de família modesta, va perdre el pare i dos germans per les epidèmies de grip. Va aprendre a cantar jotes escoltant altres pastors, i perfeccionà la tècnica amb Pascuala Perié, directora de l'escola municipal de jota de Saragossa abans de començar a ser reclamat per cantar en diversos indrets d'Aragó. A nivell internacional també va fer diverses actuacions, per exemple a Londres o Nova York, on va cantar una jota en anglès a Robert Kennedy, després de la mort del seu germà John.
Va rebre diversos reconeixements, com ser nomenat fill perdilecte del seu poble el 1994, fou fill adoptiu de Terol el 2015, va rebre la medalla al mèrit cultural del govern d'Aragó el 1992 i la creu del mèrit civil del rei Joan, entre d'altres.

## Referències

* 1 2 «Fallece el jotero José Iranzo Bielsa, el Pastor de Andorra». EFE, 22-11-2016 [Consulta: 7 desembre 2016].
* 1 2 «El pastor de Andorra». El Periódico de Aragón, 08-04-2005 [Consulta: 7 desembre 2016].

## Bibliografia

* Joaquín Carbonell. El pastor de Andorra. Editorial Delsan, 1 gener 2005. ISBN 978-84-95487-41-4.
# Klaus Stroink

Klaus Stroink (Vilanova i la Geltrú, el Garraf, 1995) és un actor de doblatge i un trompetista català d'origen alemany. Actualment, forma part dels grups Buhos, Stay Homas i Playgrxvnd.
Stroink va començar posant veu a Nemo de Buscant en Nemo, l'any 2003, tant en català com en castellà, amb només vuit anys. Ha doblat pel·lícules com L'Arthur i els minimoys, Pérez, el ratolí dels teus somnis o Big Hero 6. La seva mare declarà que "els diners que guanyava els ingressaven en un compte i que de tant en tant li feien regals perquè ell veiés que el seu esforç tenia recompensa".

## Discografia
### Amb Buhos

* «Lluna plena» Àlbum, 2016
* «La Gran Vida» Àlbum, 2018
* «Connectats» Senzill, 2019
* «El dia de la Victòria» Àlbum, 2020

### Amb Stay Homas

* «Desconfination» Àlbum, 2020
* «Agua» EP, 2020
* «Homas» Àlbum, 2023

## Referències

* 1 2 «ELMUNDO.ES | SUPLEMENTOS | MAGAZINE 231 | El niño fenómeno que pone la voz a Nemo y a otros» (en castellà). [Consulta: 29 juliol 2020].
* ↑ «Playgrxvnd, el nou projecte d'en Klaus! - Les notícies de CatSona», 13-02-2020. Arxivat de l'original el 2020-10-29. [Consulta: 29 juliol 2020].
* 1 2 «Fitxa Actor de Doblatge Klaus Stroink». Arxivat de l'original el 2019-12-29. [Consulta: 29 juliol 2020].
* 1 2 3 4 «Buhos». [Consulta: 29 juliol 2020].
* ↑ «Stay Homas». [Consulta: 29 juliol 2020].
* ↑ «Stay Homas publica 'Agua', el seu primer disc», 11-12-2020. [Consulta: 11 desembre 2020].
# Llista de comtats de Wyoming

L'Estat de Wyoming, als Estats Units d'Amèrica, s'organitza en 23 counties (comtats), que són els següents, per ordre alfabètic:
* Albany. Seu de comtat: Laramie
* Big Horn. Seu de comtat: Basin
* Campbell. Seu de comtat: Gillette
* Carbon. Seu de comtat: Rawlins
* Converse. Seu de comtat: Douglas
* Crook. Seu de comtat: Sundance
* Fremont. Seu de comtat: Lander
* Goshen. Seu de comtat: Torrington
* Hot Springs. Seu de comtat: Thermopolis
* Johnson. Seu de comtat: Buffalo
* Laramie. Seu de comtat: Cheyenne
* Lincoln. Seu de comtat: Kemmerer
* Natrona. Seu de comtat: Casper
* Niobrara. Seu de comtat: Lusk
* Park. Seu de comtat: Cody
* Platte. Seu de comtat: Wheatland
* Sheridan. Seu de comtat: Sheridan
* Sublette. Seu de comtat: Pinedale
* Sweetwater. Seu de comtat: Green River
* Teton. Seu de comtat: Jackson
* Uinta. Seu de comtat: Evanston
* Washakie. Seu de comtat: Worland
* Weston. Seu de comtat: Newcastle
# Alamosa

Alamosa és una població dels Estats Units a l'estat de Colorado. Segons el cens del 2000 tenia 7.960 habitants. És capital de comtat d'Alamosa.

## Demografia

Segons el cens del 2000, Alamosa tenia 7.960 habitants, 2.974 habitatges, i 1.769 famílies. La densitat de població era de 770,3 habitants per km².
Dels 2.974 habitatges en un 32% hi vivien nens de menys de 18 anys, en un 40,5% hi vivien parelles casades, en un 14,6% dones solteres, i en un 40,5% no eren unitats familiars. En el 33,7% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,4% tenia menys de 18 anys, un 21,8% entre 18 i 24, un 24,8% entre 25 i 44, un 18,1% de 45 a 60 i un 10,9% 65 anys o més.
L'edat mediana era de 28 anys. Per cada 100 dones de 18 o més anys hi havia 89,1 homes.
La renda mediana per habitatge era de 25.453 $ i la renda mediana per família de 33.017 $. Els homes tenien una renda mediana de 27.100 $ mentre que les dones 22.671 $. La renda per capita de la població era de 15.405 $. Entorn del 18,1% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alamosa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Alamosa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Justo Nieto Nieto

Justo Nieto Nieto (Cartagena, 1 de novembre de 1943) és un enginyer industrial mecànic i polític valencià-murcià.

## Biografia

Ha treballat en la universitat de Terrassa, la universitat de Santander i des del 1976 en la Universitat Politècnica de València. Va ser director de l'Escola Tècnica Superior d'Enginyers Industrials de la UPV des del 1979 fins al 1985. Aleshores fou elegit rector de la Universitat fins a l'any 2004, quan fou nomenat conseller d'Empresa, Universitat i Ciència de la Generalitat Valenciana. En juny del 2007, després de les eleccions autonòmiques del 27 de maig, Camps no va comptar amb Nieto perquè continuara la seua tasca com a Conseller i Justo Nieto va reflectir el seu malestar sent l'únic dels Consellers eixints que no assistí a l'acte de presa de possessió de Camps com a President de la Generalitat Valenciana. Fou el fundador de l'Institut de Biomecànica de la UPV, és expresident de la Societat Ibèrica de Biomecànica i de la Federació Espanyola del IFToMM, i va ser membre del Consell Valencià de Cultura.
És Doctor Honoris Causa per les Universitats de Chiclayo, (Perú) i Tarapoto, (Perú); Institut Superior Politècnic José Antonio Echeverría (L'Havana); Universidad Ricardo Palma (Lima - Perú).
És fill adoptiu de la ciutat d'Alcoi i Medalla d'or de la ciutat.

## Enllaços externs

* El País
* Currículum
* Fi com a conseller
# Iñaki Soto Nolasko

Iñaki Soto Nolasko (Pamplona, 1975) és un periodista i director del diari Gara des del 30 de gener de 2011. Fins aleshores n'havia estat responsable de la secció d'opinió. És llicenciat en Filosofia i ha escrit diverses obres en aquest camp, així com una biografia de l'escriptor Miguel de Unamuno.

## Obra publicada

* Miguel Unamunokoa. Donostia: Elkarlanean, 2006. ISBN 84-9783-384-8.
* La última entrevista con la dirección de ETA. Tafalla: Txalaparta, 2019. ISBN 978-84-17065-78-2.

## Referències

* ↑ «La portada que me gustaría publicar es sobre el referéndum de independencia» (en castellà), 11-07-2011. [Consulta: 1r setembre 2021].
* ↑ «Está siendo un tremendo ensayo general para la Emergencia Climática» (en castellà). EiTB, 27-05-2020. [Consulta: 1r setembre 2021].
* ↑ «Tots els directors del Gara han hagut de declarar a l'Audiència Nacional». Vilaweb, 24-05-2019. [Consulta: 1r setembre 2021].
* ↑ «'Kazetaritza guztia politikoa da'». [Consulta: 1r setembre 2021].

## Enllaços externs

* Articles d'Iñaki Soto a Rebelion.org